
Mtchaina 


Ah Cho sankamva Chifalansa. Iye anakhala m'khoti lo- 
mwe linadzaza ndi anthu omwe ankaoneka kuti atopa 
kwambiri komanso akunyansidwa kumvetsera Chifalansa 
chokhwima chomwe oweruza milandu m'khotilo ankaya- 
nkhula. Oweruzawa ankayankhula mofulumira kwambiri 
moti Ah Cho sankatolapo kanthu. Kunena zoona, Ah Cho 
ankadabwa ndi kupusa kwa Afalansa amenewa omwe 
ankalephera kupeza munthu amene anapha Chung Ga. 
Anthu onse okwana 500 omwe ankagwira ntchito pafamu 
yomwe munthuyu anaphedwera, ankadziwa kuti Ah San 
ndi amene anapha Chung Ga, koma Ah San ankango- 
dziyendera moti sanamangidwe n'komwe. N’zoona kuti 
antchito apafamuyi anapangana kuti asamaululane wina 
akapalamula. Koma ngakhale zinali choncho, zinali zosa- 
vuta kugwira munthuyu ndipo panalibe chifukwa cho- 
mveka chomwe chikawanalepheretsa kuchita izi. Kungoti 
nthawi zina anthuwa ankachita zinthu mobwerera m’mbu- 
yo kwambiri. 

Ah Cho sankachita mantha chifukwa sanatenge na- 
wo mbali popha Chung Ga. N’zoona kuti analipo pomwe 
zimenezi zinkachitika. Schemmer—yemwe ankayang’a- 
nira ogwira ntchito pafamuyo—ndi yemwe anathamangira 
kumene kunkachitikira chiwembuchi ndipo anagwira 
anthu 5. Kunena zoona zimenezi zinali zosamveka chi- 

fukwa Chung Ga anabaidwa ndi mpeni maulendo awiri 
okha. Choncho sizinali zoona kuti anthu 5 amangidwe chi- 
fukwa choti munthu wina waphedwa atabaidwa maulendo 
awiri ndi mpeni. Komanso zikanakhala kuti kubaya 
kulikonse kunachitidwa ndi munthu mmodzi, ndiye kuti 
ndi anthu awiri okha amene akanachita zimenezo. 
Choncho Ah Cho ankaganiza kuti ngati atatseka pa- 
kamwa pake osaulula amene anapha Chung Ga, mlandu 
ukhozabe kumukomera. Zimene zinachitika pa tsikulo ndi 
zoti, iwo anangomva munthu akulira ndipo mofanana ndi 
Schemmer, yemwe ankayang’anira ogwira ntchitowo, 
anathamanga kuti akaone kuti chikuchitika n'chiyani. 
Koma kungoti anafika pamalowo Schemmer asanafike. 
N’zoona kuti Schemmer ananena zofanana ndi zimenezi 
pamene ankaperekera umboni kukhoti. Nayenso ananena 
kuti anamva anthu akumenyana pamene ankayenda pafa- 
mupo ndipo atafika anakapeza anthu anamangidwawa ata- 
ima pamene Chung Ga anafera. Koma pamene ananama 
ndi poti pamene ankamva kulirako iyeyo anali akudutsa 
pamalowo moti anaona anthuwa akupha munthuyo. 
Komabe Ah Cho ndi anzake anamangidwawo ana- 
tsutsa zimenezi ndipo anatsimikizira bwalo lamilandu kuti 
Schemmer anaona molakwika. Iwo sankakaikira kuti owe- 
ruzawo azindikira kuti iwowo sanaphe nawo munthuyo 
ndipo awamasula. Kunena zoona anthu 5 sakanadulidwa 
mitu chifukwa choti munthu mmodzi wapezeka atabaidwa 
ndi mpeni. Komanso palibe Mfalansa amene anaona zime- 
nezi zikuchitika. Kungoti Afalansawa anali anthu ochita 
zinthu mozizira kwambiri. Ah Cho ankadziwa kuti ku Chi- 
na, oweruza milandu sankanyengerera munthu. Akama- 
kana kuulula zomwe akudziwa ankangowatenga n’kuka- 
wapana mpaka atanena chilungamo. Njira imeneyi inali 
yothandiza kwambiri pofuna kukakamiza munthu kuti 

anene chilungamo. Koma Afalansawa sankachita zime- 
nezi moti n'chifukwa chake ankachita zobwerera m’mbu- 
yozi. Ankangowononga nthawi pomvetsera mboni zambi- 
rimbiri zabodza, n’kuchititsa kuti mlanduwo utenge ma- 
siku ambirimbiri ukuzengedwabe! Ndithu, kupusa kwake 
kumeneku sakanapezadi munthu yemwe anapha Chung 
Ga. 

Choncho pa tsikuli, Ah Cho anakhalabe m’khotilo 
asakumva chilichonse chomwe chinkakambidwa ndi owe- 
ruzawo. Kampani ya Angelezi yomwe inkayang’anira mi- 
nda yomwe anthuwa ankagwirako ntchito, inaitanitsa 
antchito ochokera ku Tchaina kuti adzagwire ntchito ku 
Tahiti, ndipo kuchita zimenezi kunali kodula kwambiri. 
Anthu amenewa analipo 500. Pa nthawiyi kampaniyi inali 
m’mavuto azachuma moti inkalephera kulipira anthu 
omwe anali ndi masheya kukampaniyi. Kuwonjezera pa- 
menepa, ku New Caledonia kunali koipa kwambiri moti 
kampaniyi inkafunika kukakamiza anthuwa powachitira 
nkhanza zoopsa kuti ntchito iyende. Maulendo angapo 
zinthu zinafika poipa kwambiri moti antchito ena anafika 
pomwalira atamenyedwa kwambiri ati chifukwa amachita 
ulesi pogwira ntchito. 

Mavuto akampaniwa ali apo, nkhani inali yakuti Ah 
Cho ndi anzake anali atamangidwa ndipo anakhala m’kho- 
ti n'kumadikirira kumva chigamulo. Komabe, zonse zi- 
mene anthu amene ankaweruza mlandu wawowu ankane- 
na, palibe chimene ankatolapo. Iye anangokhala m'khotilo 
n'kumadikirira kuti apatsidwe chiweruzo chomukomera 
chomwe chikanamumasula iyeyo komanso anzakewo kuti 
abwererenso kufamu azikagwira ntchito kwa zaka zomwe 
anapangana ndi kampani. Chigamulo chimenechi chinali 
chitangotsala pang’ono kuperekedwa. Mlanduwu unali 
ukupita kumapeto tsopano. Iye ankatha kuona zimenezo 

chifukwa palibe anthu enanso omwe ankaitanidwa kuti 
adzaperekere umboni. Komanso oweruzawo anali atasiya 
kuyankhula malilime awo aja. Zikuoneka kuti nawonso 
anali atatopa nawo mlanduwu. 

Pamene Ah Cho ankadikirira chigamulochi, maga- 
nizo ake anayamba kuyendayenda ndipo anabwerera 
kumudzi kwawo. Iye ankaganizira mmene moyo wake 
unalili pamene ankasainirana pangano ndi kampaniyi kuti 
azidzagwira ntchito kufamuyi. Ah Cho ankafunika ku- 
kwera chombo n’kuyenda masiku ambirimbiri kuti adza- 
fike ku Tahiti. Iye anachita zimenezi chifukwa moyo unali 
wovuta kwambiri kwawo. Choncho atamva zoti Angelezi 
akulemba anthu ntchito kuti akagwire ntchito zaka 5 ku- 
mafamu awo komanso kuti azikalandira ndalama yogwi- 
rika, anangoti laponda lamphawi. 

Ah Cho ankadziwa za anthu ena m"mudzi mwawo 
omwe anagwira ntchito chaka chathunthu n'kungopeza 
kandalama kolenga ndipo nthawi zambiri kandalamako 
kankangofikiranso m'matumba obooka. Komanso anka- 
dziwa za azimayi ena omwe ankapanga maukonde kwa 
chaka chathunthu n'kungopeza timadola 5 tokha basi. Pa- 
nalinso ogulitsa zinthu komanso ogwira ntchito m'nyu- 
mba za anthu omwe ankalandira timadola 4 tokha aka- 
gwira ntchito kwa chaka chathunthu. Koma iyeyu ankala- 
ndira masenti 50 pa tsiku, tikunenatu pa tsiku, ndipo paku- 
tha pa zaka 5 akanabwerera kwawo ali chikhwaya. Ngati 
zonse zikanayenda bwino ndiye kuti akanatha kumanga 
nyumba yake, kukwatira mkazi wokongola komanso ku- 
bereka ana n'kuwasamalira mpaka kukula. Komanso 
ankaona kuti maloto ake akhoza kukwaniritsidwa. Kwa 
zaka zambiri Ah Cho ankalakalaka atakhala ndi munda 
wamaluwa okongola moti ankaona kuti akadzangobwe- 
rera kwawo adzagula munda umenewu kuti azikakhalako 


4 


MTCHAINA 


akamapha mpola n'kumasinkhasimkha, kamphepo kayezi- 
yezi kakuwomba. Ankafuna kuti munda umenewo udza- 
khale kumpanda wautali kuti anthu asamadzamusokoneze 
akamapuma. 

Ah Cho anali atagwira kale ntchito zaka zitatu pa 
zaka 5 zimenezi. Iye tsopano anali munthu wochita bwino 
kwambiri (ngati akanabwerera kwawo ndi ndalama zo- 
mwe anapanga pa nthawiyi), ndipo panali patangotsala 
zaka ziwiri zokha kuti agwire ntchito m'minda yathonje 
ku Tahiti ndipo pambuyo pake, moyo wamtendere koma- 
nso wopanda mavuto unali ukumuyembekezera kwawo. 
Koma mwatsoka lanji, anangopezeka kuti akuwononga- 
nso ndalama zambirimbiri chifukwa choti anathamangira 
kukaona kuti chikuchitika n'chiyani atamva kulira pamene 
Chung Ga ankaphedwa. Iye anali atakhala m'ndende kwa 
milungu itatu tsopano ndipo tsiku lililonse ankawononga 
ndalama zokwana masenti 50, omwe zikanakhala kuti 
akugwira ntchito kufamu kuja bwenzi akuwonjezera chu- 
ma chake. Koma tsopano chigamulo chinali chitatsala 
pang'ono kuperekedwa, ndipo anali woti posachedwapa 
abwereranso kufamu n'kukapitiriza kugwira ntchito yake. 

Ah Cho anali ndi zaka 22. Iye anali munthu wansa- 
ngala komanso wakhalidwe labwino, ndipo zikuoneka ku- 
ti sizinkamuvuta kwenikweni kumwetulira. Ngakhale kuti 
anali ndi thupi laling'ono malinga ndi matupi a kumene 
anachokera ku Asia, nkhope yake inali yonenepa ndithu. 
Inali yozungulira ngati mwezi ndipo nthawi zonse inkawa- 
la mosangalatsa, zomwe sizinkachitikachitika pakati pa 
anthu amtundu wake. Ndipo ukamuyang'ana, sikuti anali 
munthu woti angabise umunthu wake. Iye sankayambitsa 
mavuto, sankalowerera nawo mikangano kapena kuya- 
mbitsa chisokonezo. Ngakhale juga sankatchova. Iye ana- 
libe mtima wokakala womwe munthu wotchova juga ama- 

funika kukhala nawo kuti abere anzake. 

Ah Cho ankakhutira ndi zinthu zochepa zimene 
anali nazo ndipo ankakhala moyo wosalira zambiri. Anka- 
ti akagwira ntchito yotopetsa m'minda yathonje kwa tsiku 
lathunthu ankabwerera kumene ankagona akuoneka kuti 
wakhutira ndi mmene zinthu zayendera pa tsikulo. Nthawi 
zina ankangokhala n'kumayang'ana maluwa kwinaku 
akuganizira mmene alili odabwitsa komanso okongola. 
Ankaganiziranso za mbalame, nsomba, kukongola kwa 
dzuwa likamalowa komanso maluwa okongola omwe 
ankamera mphepete mwa nyanja. Akamaona zinthu zime- 
nezi ankaiwaliratu mavuto ake komanso zikwapu zomwe 
Schemmer ankamuumbudza nazo akamagwira ntchito. 

Schemmer, Karl Schemmer, anali wankhanza kwa- 
mbiri ndipo anali khuluku wamakhuluku onse. Salale yake 
ankalandira ngati wakakamiza anthu 500'wa kuti azigwira 
ntchito yakalavulagaga mpaka nyengo imene anagwiri- 
zana ndi kampani idzathe. Antchitowa ankakhala akapolo 
kwa nthawi yonse yomwe anagwirizana ndi kampani. 
Choncho Schemmer ankagwira ntchito mwakhama kwa- 
mbiri kuti achotse mphamvu zonse zomwe zinali m’ma- 
tupi a antchitowo n'kuzisandutsa mabelo akuluakulu a 
thonje omwe ankawatumiza kumayiko akunja. Nkhanza 
zake, zomwe anthu anafika pongozizolowera, ndi zimene 
zinkamuthandiza kuchita zimenezi. Chinthu chinanso cho- 
mwe chinkamuthandiza kwambiri ndi lamba wake wachi- 
kopa yemwe ankaumbudzira anthu. Pogwiritsa ntchito 
lamba ameneyu, Schemmer ankakwanitsa kuchotsa ulesi 
ulionse womwe unali m’matupi mwa antchitowa. Nthawi 
zina ankatha kukwapula munthu mpaka zovala zake kutha. 

Ulendo wina antchitowa atangobwera kumene, 
Schemmer anapha wantchito ndi chibakera chimodzi. Si- 
kuti anachita kumuswa mutu ayi, koma mmene chiba- 

keracho chinagundira mutuwo, zinali zokwanira kuwono- 
ngeratu zomwe zinali mkati mwake. Munthuyo anamwa- 
lira patatha sabata imodzi chifukwa chamabala omwe ana- 
li mmutumo. Koma Matchainawa sanapite kukadandaula 
zimenezi kukhoti la Afalansa, omwe ankalamulira chilu- 
mba cha Tahiti, moti nkhaniyi inangofera m’mazira. Iwo 
ankangochita zinthu mosamala kwambiri kuti asaputenso 
mkwiyo wa Schemmer ndipo ankayesetsa kupewa chili- 
chonse chomwe chikanamupsetsa mtima. Anthu akhungu 
lakuda apachilumbachi ankaona kuti Matchainawa, mo- 
nga mmene ankawatchulira, ankamulekerera kwambiri 
Schemmer. Ankaona kuti chibakera chimene Schemmer 
anaponya chija chinali chodula kwambiri moti chikanatha 
kuchititsa kuti kampaniyo iwononge ndalama zankhani- 
nkhani. Tikutero chifukwa akanangoti akamang'ale ku- 
khoti, kampaniyo ikanatha kutaya ndalama zochuluka zedi 
ndipo zinthu zikanatha kumusokonekera Schemmer. Ko- 
ma chifukwa choti anangokhala chete osanena chilicho- 
nse, anapitirizabe kukhaula pansi pa lamba wake. 

Afalansawo, omwe ankaoneka kuti kulamulira ku- 
nkawavuta, ankayesetsa kutukula derali ndipo zochita za- 
wozi zinkangokhala ngati mwana yemwe akuganiza kuti 
akhoza kuyendetsa galimoto chifukwa choti wakhala aku- 
yendetsa chingerengere kwa nthawi yaitali. Chifukwa cha- 
kuti kuchita chitukuko kunkawakanika, anasangalala kwa- 
mbiri kuona kampani ya Angelezi ikutsegulidwa pachi- 
lumbachi n'kuyamba kulima thonje. Ankaona kuti zime- 
nezi zichititsa kuti chilumbachi chitukuke. Chifukwa cha 
zimenezi, Matchainawa ankaganiza kuti Afalansawo 
akhoza kulolera kuti Schemmer aphe anthu ambirimbiri 
ndi chibakera chake, bola ngati kampaniyo ikuyenda bwi- 
no basi. 

Nanga bwanji za Mtchaina yemwe anaphedwayo? 

Afalansawa ankaona kuti analibe ntchito, kwa iwowo 
Mtchaina sanali wofunika kwenikweni. N'chifukwa chake 
lipoti lakuchipatala linasonyeza kuti munthuyo anafa chi- 
fukwa chogwira ntchito padzuwa kwa nthawi yaitali. 
M’mbiri yonse ya Tahiti, palibe amene anafapo chifukwa 
chogwira ntchito kwa nthawi yaitali padzuwa. Chimene- 
chi n'chimene chinachititsa kuti imfa ya Mtchainayu 
ikhale yodabwitsa. Madokotalawo analembanso zinthu 
zambirimbiri zabodza mulipoti la imfa yake. 

Kunena zoona, Afalansawa anali anthu ovuta kuwa- 
mvetsa. Ah Cho ankaganizira zimenezi atakhala m'khoti 
muja kudikirira chigamulo cha mlandu wake. Iye sanka- 
dziwa kuti oweruzawo akuganiza chiyani. Anthu apachi- 
lumbachi sankawadziwa bwino anthuwa ngakhale kuti 
anali ochepa kwambiri. Onse ankaoneka ngati ofanana, 
tikunena apolisi, oyenda panyanja, ogwira ntchito zam'bo- 
ma, komanso Angerezi owerengeka omwe ankakhala 
pafamupo. Onse ankachita zinthu zosamvetsetseka moti 
munthu sankatha kudziwa zimene akuganiza. Anthuwa 
ankapsa mtima popanda chifukwa chomveka, ndipo ntha- 
wi zonse akakwiya pankakhala matatalazi. Chifukwa cha 
mtima wawo wapachalawu, anthu ankangowatchula kuti 
mikango. Zikuonekanso kuti Afalansawa ankada nkhawa 
ndi zinthu zazing'ono kwambiri, ndipo nthawi zina anka- 
tha kugwiritsa ntchito Mtchaina wakhama kwambiri mpa- 
ka mphamvu zake kutheratu. 

Anthuwa sanali odekha ngati mmene Matchaina 
analili. Anali adyera koopsa komanso ankamwa mowa 
mopitirira muyeso, tingoti chilichonse ankachichita mopi- 
tira malire. Mtchaina sankadziwa kuti ndi chiyani chomwe 
angachite kuti awasangalatse, moti akamayesetsa kuchita 
zimenezi ankangopezekanso kuti watsutsulanso chilonda 
china. Zomwe angachite n'kupezeka kuti zasangalatsa 

Mfalansa ulendo uno, zomwezo zinali zoti zikhoza kumu- 
psetsa mtima ulendo wina. Zinkangokhala ngati pali chi- 
nsalu chinachake chomwe chinkatchinga m'maso mwa 
Matchaina kuti asamaone zomwe Afalansawa ankaganiza. 
Kuwonjezera pamenepa, Afalansawa ankafuna kuti zinthu 
zizichitika pa nthawi yake. Ankafuna kuona zotsatira za 
ntchito yawo nthawi yomweyo moti zimenezi zinkachi- 
titsa kuti aliyense azingotsatira maganizo awo basi, kwi- 
naku akukwawa pambuyo pawo. Mwachidule, kwa iwowo 
anthu onse oyera khungu anali oipa mitima kwambiri ndi- 
po akafunsidwa kuti apereke chitsanzo, ankaloza Sche- 
mmer. 

Ah Cho anayamba kudabwa kuti n'chifukwa chiya- 
ni oweruzawo ankachedwa kupereka chigamulo. Pa anthu 
ankaimbidwa mlanduwa, palibe amene anapha Chung Ga. 
Ndi Ah San amene anamupha. Kufamu kuja, Ah San ana- 
chita kukwapatira mutu wa Chung Ga n'kusolola mpeni 
wake, kenako n'kumubaya mnzakeyo. Ndipo anamubaya 
maulendo awiri abwino. Ah Cho akatsinzina, ankatha ku- 
ona zimene zinachitika m"mutu mwake. Ankamva anthu- 
wo akukangana n'kumatukwanizana. Ankaona Ah San 
akulumpha n'kugwira Chung Ga pakhosi, kenako n’kuso- 
lola mpeni n'kuuzika m'thupi mwa mnzakeyo maulendo 
awiri, magazi n'kuyamba kutumphuka ngati kasupe. 
Ankaonanso Schemmer akubwera, utsi wa mkwiyo ukutu- 
luka m’makutu mwake, kwinaku zitseko zikumenyetseka 
kumbuyo kwake. Ankathanso kuona Ah San akuthawa 
n'kuzimiririka. 

Ah Cho ankanjenjemera akamaganizira zimenezi. 
Anakumbukira Schemmer akumukupula ndi lamba ye- 
mwe ananyombotola mnofu wapatsaya lake. Lamba ame- 
neyu ndi amene anamupweteketsa. Zikuoneka kuti Sche- 
mmer analoza kabala kamene lambayu analemba patsaya 

lakelo ngati umboni woti Ah Cho anapha nawo Chung Ga. 
Pofika pano kabalako kanali katapola. Koma unali mwayi 
okhaokha kuti lambayo sanamuvulaze kwambiri. Tikutero 
chifukwa zikanakhala kuti anamukwapula naye pamwa- 
mba pang’ono akanatha kumuchotsa diso. Kenako Ah Cho 
anaiwala mavuto onsewa n'kuyamba kuganizira maloto 
ake. Ankadziona ali m’munda wake wamaluwa n'kuma- 
sangalala. Ankaganiziranso kuti adzakhala wolemera aka- 
dzabwerera kwawo pambuyo pa zaka ziwiri zokha. 

Iye anangokhala ngati chosema, pamene woweruza 
milandu ankapereka chigamulo chake. Umu ndi mmene- 
nso anzake aja analili. Ndipo ankaonekabe choncho pame- 
ne womasulira ankawauza kuti onse apezeka olakwa pa- 
mlandu wopha Chung Ga, komanso kuti Ah Chow ayenera 
kuphedwa mochita kudulidwa mutu. Ah Cho anaweruzi- 
dwa kuti akakhala m'ndende kwa zaka 20 ku New Cale- 
donia, Wong Li zaka 12, ndipo Ah Tong zaka 10. 

Palibe yemwe nkhope yake inasintha atamva chiga- 
mulochi. Ngakhalenso Ah Chow anangokhala du-u. Zoti 
wagamulidwa kuti adulidwe mutu analibe nazo ntchito. 
Woweruzayo ananenanso timawu tina tingapo, ndipo wo- 
masulira uja anauza Ah Chow, yemwe anavulala kwa- 
mbiri ndi lamba wa Schemmer, kuti ankayenera kufa chi- 
fukwa umenewo ndi umboni waukulu woti ndi amene 
anatenga gawo lalikulu popha Chung Ga. Komanso pope- 
za nkhope ya Ah Cho inali ndi kachilonda kakang’ono, 
anati umenewo ndi umboni woti anatenga nawo gawo po- 
pha munthuyo moti ankafunika kumangidwa n'kukagwira 
ntchito yakalavulagaga kwa zaka 20. Komanso Ah Tong 
anauzidwa kuti akagwira ntchito yakalavula gaga kwa 
zaka 10, tingoti aliyense anauzidwanso chimene anapala- 
mula komanso zaka zimene ankayenera kukakhala kunde- 
nde. Pamapeto pake woweruzayo ananena kuti Matchaina 

onse ayenera kutengerapo phunziro pa zimene zachitikira 
anzawowa. Anawachenjezanso kuti wina akadzangoyere- 
kezanso kuchita zachibwana, adzamupatsa chilango cho- 
khwima kuposa pamenepo. Anati malamulo awo adzapi- 
tirizabe kugwira ntchito ku Tahiti ngakhale kumwamba 
kutasungunuka. 

Matchainawo anatengedwanso n’kukatsekeredwa 
m'ndende. Palibe amene ankaoneka kuti wasokonezeka 
maganizo kapena kukhumudwa. Chigamulo chosayembe- 
kezerekacho sichinawadabwitse kwenikweni popeza anali 
atazolowera kuona Afalansa ankhanzawo akuchita zime- 
nezi nthawi zonse. Matchaina ankangoyembekezera kuti 
chilichonse chikhoza kuchitika akamachita nawo zinthu. 
Chilango chokhwima chomwe analandira pamlandu woti 
sanachiten'komwe, chinali chimodzi mwa zinthu zopanda 
chilungamo zosawerengeka zomwe anthuwa ankawachi- 
tira. 

M’masabata otsatira, Ah Cho sankamvetsa akaga- 
nizira za Ah Chow. Mutu wake unkayenera kudulidwa ndi 
chimacheka chamakono chomwe chinakhomedwa kufamu 
kuja. Kwa Ah Chow, sikuti zaka zake zinangotsala ziwiri 
zokha kuti abwerere kwawo. Iye analibenso mwayi wo- 
dzakhala ndi munda wamaluwa okongola kuti azikasi- 
nkhasinkhako. Ah Cho anayamba kuganizira za kusada- 
lirika kwa moyo. Kwa iyeyo, sikuti ankadandaula kwa- 
mbiri. Zaka 20 zinali zaka 20 basi. Pakutha pa zaka zime- 
nezo anali woti sangadzakhalenso ndi munda wokongola 
ankalakalaka uja. Mapulani ake onse anali atasokonekera. 

Koma kenako anadzilimbitsa kuti asataye mtima. 
Ah Cho anali adakali mnyamata, ndipo kupirira kwa anthu 
a ku Asia komwe kunkakhala kobadwa nako, kunalinso 
m’mafupa mwake. Iye akanatha kudikira zaka 20 zime- 
nezo bwinobwino. N’zoona kuti magazi ake akanakhala 

atasiya kuthamanga. Komabe, zimenezi ndi zimene zika- 
nachititsanso kuti zikhale zoyenerera kuti akhale ndi mu- 
nda wokongolawo kuti azikapumulirako. Anaganizira dzi- 
na la munda wakewo ndipo anaona kuti azidzautchula kuti 
Mpumulo Wabata. Ah Cho ankamva bwino kwambiri aka- 
ganizira zimenezi, ndipo anaona kuti kuli bwino aphunzire 
kukhala wopirira, khalidwe lomwe linalimbitsanso mtima 
kwambiri anzake ena aja: Wong Li komanso Ah Tong. 
Koma tikanena za Ah Chow, analibe nazo ntchito zoku- 
litsa khalidwe limeneli. Mutu wake unali woti udulidwa 
posachedwapa. Iye ankangosuta fodya wake, kudya mme- 
ne angathere komanso kugona tulo tokwanira. Zoti nthawi 
yoti akhale moyo ikumuthera analibe nazo ntchito. 
Cruchot ndi wapolisi yemwe ankatenga akaidi opa- 
lamula milandu ikuluikulu n’kukawapereka kumene anka- 
kakawaphera. Iye anagwira ntchito kwa zaka 20 m’mayi- 
ko omwe dziko lake la France linkalamulira. Anagwirapo 
ntchito ku Nigeria, ku Senegal komanso kuzilumba za 
m’nyanja yakum’mwera. Zaka 20 zomwe anakhala aku- 
gwira ntchitoyi, sanaphunzire zambiri, komanso zomwe 
anakumana nazo pamoyo wake sizinamuchangamutse 
n'kumutsegula maganizo. Iye anali wopanda nzeru koma- 
nso wopusa kwambiri moti zochita zake sizinkasiyana ndi 
zomwe ankachita atangoyamba kumene ntchito kwawo, 
kum’mwera kwa dziko la France. Iye ankatsatira mala- 
mulo monyanyira komanso ankaopa anthu audindo osati 
masewera. Kungochokera kwa Mulungu wakumwamba 
mpaka kwa mabwana ake, iye ankaonetsetsa kuti akupe- 
reka ulemu wochuluka ndipo ankauperekadi mowonjeza 
kwambiri. Ndipo kunena chilungamo, bwana wake ndi 
amene ankamuopa kwambiri kuposa Mulungu, mwina 
kupatulapo Lamlungu lokha lomwe ankapita kukape- 
mphera kutchalitchi. Kwa iyeyo za Mulungu ankaziku- 

mbukira akapita kutchalitchiko basi. Za abwana ake ndi 
zomwe zinkakhala m’maganizo mwake nthawi zonse. 

Cruchot ndi amene analandira lamulo kuchokera 
kwa Mkulu wa Oweruza kuti akatenge mkaidi wotchedwa 
Ah Chow n'kupita naye kokamudula mutu. Tsopano zina- 
ngochitika kuti usiku wapitawo, Mkulu wa Oweruzayo 
anachita phwando limodzi ndi apolisi komanso asilikali 
ake. Paphwandoli aliyense analedzera ndipo n'zosachita 
kufunsa kuti pamene ankalemba kalata ya lamulolo mutu 
wake unali usakuganiza bwinobwino. Koma imeneyi sina- 
li nkhani kwa iyeyo chifukwa unali moyo wa Mtchaina 
basi. Choncho analembabe chigamulocho mowa uli 
m mutu ndipo sanadziwe kuti waiwala kulemba chilembo 
chomalizira cha dzina lakuti Ah Chow. Cruchot atafika 
kundende kuja ndi chigamulocho anawerenga kuti, “Ah 
Cho,” ndipo woyang'anira akaidi anapita kukatenga Ah 
Cho n'kubwera naye. Cruchot anatenga munthu ameneyo 
n'kumukweza pagaleta lake lomwe linkakokedwa ndi ma- 
hatchi ndipo anaona msana wanjira. 

Ah Cho anasangalala kwambiri kuonanso dzuwa. 
Iye anakhala pambali pa wapolisiyo akumwetulira ndipo 
mumtima mwake ankamva bwino kwambiri pamene anka- 
ona mahatchi a galeta limene anakwera akulowera ku- 
m’mwera cha ku Atimaono. Ah Cho ankaganiza kuti 
Schemmer ndi amene watuma wapolisiyo kuti adzamute- 
nge n'cholinga choti akapitirize kugwira ntchito yake. Ah 
Cho anatsimikiza mtima kuti azikagwira ntchito moli- 
mbika kwambiri kuposa kale. Ankafuna kuti akamuthetse 
khama Schemmer kuti asadzamupezerenso chifukwa ka- 
pena kudandaula za iye. 

Pa tsikuli dzuwa linkasweka koopsa ndipo kunja 
kunkatentha ngati ng'anjo. Cruchot anali thukuta kamu- 
kamu. Nayenso Ah Cho anali atasamba thukuta. Koma 

zikuoneka kuti Ah Cho sankalimva kuwawa kwenikweni 
dzuwa limene linkawamba padzikuli. Iye anali atagwira 
ntchito kwa zaka zitatu pamtetete n' kumawombedwa ndi 
dzuwa ngati limenelo kuchokera m’mawa mpaka madzu- 
lo. Ah Cho anapitirizabe kumwetulira, ndipo ankamwe- 
tulira kwambiri moti ngakhale Cruchot yemwe ankaganiza 
mozizira kwambiri anadabwa nazo. 

“Iweyo ndi munthu wochititsa chidwi kwambiri,” 
anatero Cruchot. 

Ah Cho anagwedezera mutu pakamwa pake pata- 
phwasukiratu ndi chimwemwe. Mosiyana ndi woweruza 
uja, Cruchot ankayankhula naye m'chinenero chakuderali, 
Chikanaka, chomwe Matchaina onse komanso Afalansa 
aja, kuphatikizapo Ah Cho, ankamva bwinobwino. 

“Koma ndiye umakonda kumwetuliratu!” anatero 
Cruchot monyansidwa. “Ineyo ndikuganiza kuti palibe 
munthu amene angamasangalale tsiku ngati lalero.” 

“Ndine wosangalala kwambiri kuti ndatuluka 
m’ndende.” 

“Kuteroko kusangalala konseku nkhani yake ndi 
imeneyo?” wapolisiyo anatero modabwa kwambiri ata- 
kwinya nkhope yake. 

“Ayi, sindikusangalala chifukwa cha zimenezi zo- 
kha?” anayankha Ah Cho. 

“Kapenatu ukusangalala kuti mutu wako ukukadu- 
lidwa?” 

Ah Cho anadzidzimuka n'kuyamba kumuyang’ana 
Cruchot modabwa kwambiri. 

“Ndidulidwa mutu chifukwa chiyani? Inetu ndiku- 
pita ku Atimaono kuti ndizikagwira ntchito m’minda 
yathonje ndi Schemmer. Kapena sitikupita ku Atimaono?” 

Cruchot anayamba kuseweretsa ndevu zake zapa- 
mlomo mosonyeza kuti akuganiza. “Owo-o,” anatero Cru- 

chot kwinaku akukwapula hatchi yomwe inkachita ulesi, 
“ndiye kuti sukudziwa, eti?” 

“Kudziwa chiyani?” Ah Cho anayamba kudabwa 
nazo tsopano. “Kapena Schemmer sakufuna kuti ndika- 
pitirize kumugwirira ntchito?” 

“A-a, ndikukaikira kuti ukapitiriza kugwira ntchi- 
to.” Kenako Cruchot anayamba kuseka kwambiri. Iye 
ankayesa kuti Ah Cho akuchita nthabwala. “Ukudziwa 
m'bale wanga, iweyotu sudzagwiranso ntchito kuyambira 
lero. Munthu amene wadulidwa mutu sangagwirenso 
ntchito, si choncho?” anatero akugunda Ah Cho ndi phewa 
lake ndipo kenako anapitiriza kuseka chapansipansi. 

Ah Cho anangokhala phe-e ndipo phokoso lamapazi 
a mahatchi aja linayamba kumveka kwambiri. Kenako 
anati: “Kodi Schemmer ndi amene akufuna kukandidula 
mutu?” 

Cruchot anamwetulira kwinaku akugwedezera mu- 
tu wake. 

“Walakwitsatu ndiye,” anatero Ah Cho mwankha- 
wa. “Si inetu amene ndinaweruzidwa kuti ndidulidwe 
mutu. Ine ndi Ah Cho. Woweruza uja ananena kuti ndi- 
kakhala kundende zaka 20 ku New Caledonia.” 

Wapolisiyo anaseka kwambiri. Ankaona kuti Ah 
Cho ndi wanthabwala zedi. Ankaganiza kuti Mtchainayo 
akufuna kumupusitsa n'cholinga choti amusiye. Mahatchi 
aja anapitirizabe kuthamanga pakati pamitengo yakoko- 
nati yomwe mali m’mbali mwa nyanja. Nyanjayo, yomwe 
inali ndi madzi abuluu, inkanyezimira ndi dzuwa linka- 
wala lija. Kenako Ah Cho anayankhulanso. 

“Komatu ndikunena zoona, ine si Ah Chow. Wowe- 
ruza uja sanandiweruze kuti ndidulidwe mutu.” 

“Osachita mantha m'bale wanga,” anatero Cruchot, 
pofuna kukhazika pansi mtima wa mkaidi wakeyo. “Si 

zovuta kwenikweni kufa mwanjira imeneyi. Sizitenga 
nthawi yaitali,” anatero akuliza thotholi ndi zala zake. 
“tha-a, basi zatha. Kufa kumeneku si kofanana ndi kunyo- 
ngedwa komwe munthu amalendewera pachingwe nkhope 
yake n'kumatembenuka ndi ululu woopsa kwa mphindi 
zambirimbiri. Mnzanga, ndikukuuza kuti njira imeneyi ndi 
yophweka kwambiri moti zimangokhala ngati kupha 
nkhuku ndi chikwanje. Umangoti kha-a ndipo mutu uma- 
gwera uko, basi zatha. Ndi mmenenso amaphera munthu 
akamamudula mutu ndi Chigulotini. Poufu-u! Basi mu- 
nthu umakhala kuti waolokera m’moyo winawo. Koma- 
nso sizipweteka. Sumaganizanso zoti ukumva kupweteka, 
si nanga mutu wako umakhala wachoka. Nanga unga- 
ganizenso bwanji mutu ulibe? Ndi imfa yabwino kwambiri 
moti inenso ndimalakalaka nditadzafa imfa yangati ime- 
neyi. Si yopweteka ngati imfa zinazi, komanso ndi yacha- 
ngu kwambiri. Iweyo bwanawe uli ndi mwayi waukulu 
kufa mwanjira imeneyi. Kunjaku anthu amatha kudwala 
khate n'kumaduka chala chimodzichimodzi, kuyambira 
zala zakumanja, kenako chikhatho, kenako zala zakumi- 
yendo mpaka thupi lonse kutha. Ndinaonapo munthu wina 
atapsa ndi madzi otentha thupi lonse. Munthu ameneyo 
anazunzika aise! Zinamutengera masiku awiri kuti afe. 
Tinkatha kumumva akulira pamtunda wamakilomita 
angapo. Koma iweyo, a-a, suvutika choncho ayi, ungofa 
bwinobwino mwamtendere! Chck! Basi, ukhala wathana 
nazo. Ndani akudziwa mwina mpeniwo umamveka motse- 
kemera! Si nanga palibe amene anafapo mwanjira imeneyi 
n'kuuka kuti adzatifotokozere.” 

Cruchot anaganizira kwa kanthawi nthabwala yo- 
wawa yomwe anaperekayi ndipo kenako anaseka koopsa. 
Ngakhale anaseka chonchi, anayamba kumva chisoni moti 
anaganiza zoyamba kulimbikitsa Mtchaina ankapita kuka- 

muika pampeniyo. 

“Komatu ndikunena zoona ndine Ah Cho,” anatero 
Ah Cho. “Si chilungamo kuti mutu wanga udulidwe.” 

Cruchot anaipitsa nkhope. Iye ankaona kuti Mtchai- 
nayo akupanga chibwana tsopano. 

“Ine si Ah Chow,” anatero Ah Cho. 

“Owo-o, ndiye zili bwinotu,” anatero wapolisiyo 
momudula mawu. Kenako analumira mano n'kuyamba 
kuyendetsa galeta lija mwamphamvu kwambiri. 

“Ndikunenatu chilungamo, ine si Ah Chow,” ana- 
tero Ah Cho. 

“Takhala chete iwe usandinyanse!” anakalipa Cru- 
chot. 

Atangonena mawu amenewa, Ah Cho anakhala 
nthawi yaitali osanenanso kanthu. Unali ulendo wamaki- 
lomita 32 kuchokera ku Papeete kupita ku Atimaono, 
ndipo anayenda theka la ulendowu kuti Mtchaina uja ali- 
mbenso mtima n'kuyankhula. 

“Ndinakuonani kukhoti kuja pamene woweruza 
ankapereka chigamulo,” anatero Ah Cho. “Kodi simuku- 
kumbukira kuti Ah Chow, ndi amene anaweruzidwa kuti 
mutu wake udulidwe? Ah Chow ndi munthu wamtali, si 
wamfupi ngati ineyo. Tangoonani mmene ndikuoneke- 
ramu.” 

Kenako anaimirira ndipo Cruchot anaona kuti Ah 
Cho ndi wamfupi ndipo anakumbukira kuti m'chithunzi 
chomwe anapatsidwa pokatenga mkaidiyo, Ah Chow ana- 
li munthu wamtali. Kwa wapolisiyu Matchaina onse anka- 
oneka ofanana. Koma pa nkhani ya kutalika kapena kufu- 
pika, sankasokonezeka, moti anazindikira mwachangu 
kuti watenga munthu wolakwika. Kenako anaimitsa gale- 
tayo mofulumira, moti goli lagaletayo linkafuna kuvuka 
m’khosi mwamahatchi aja. 

“Mwaona, ndimanenatu ine kuti mwasokoneza,” 
anatero Ah Cho, akumwetulira. 

Koma Cruchot anali m’maganizo. Iye anali ataya- 
mba kale kudziimba mlandu chifukwa choimitsa galetalo. 
Cruchot sankadziwa kuti Mkulu wa Oweruza uja anala- 
kwitsa, ndipo palibe chimene akanachita kuti akonze zi- 
nthu. Chomwe ankadziwa ndi choti anapatsidwa Mtchai- 
nayu kuti apite naye ku Atimaono, ntchito yake inali kuo- 
netsetsa kuti zimenezo zachitika basi. Koma bwanji ngati 
munthu anatengayu analidi wolakwika? 

Iye anayamba kuona kuti munthu wake wangokhala 
Mtchaina basi. Choncho ankaona kuti si nkhani yaikulu 
kwenikweni kungopitirira naye. Cruchot anamanga mfu- 
ndo yakuti ndi bwino kungotsatira zimene wauzidwa chi- 
fukwa sakudziwa chimene chachititsa mabwana ake kusi- 
ntha maganizo. Ankaona kuti mabwanawo akudziwa chi- 
mene akuchita, ndipo iyeyo ndi ndani kuti aziwauza zo- 
chita? 

Ulendo wina m’mbuyomo, Cruchot anayesapo ku- 
chita zimenezi ndipo bwana wake anamuuza kuti: “Cru- 
chot, iweyo ndiwe chitsiru kwambiri! Ukangozindikira 
mfundo imeneyi, zinthu zizikuyendera bwino ndipo upe- 
wa mavuto ambiri. Koma ukalephera kumvetsa mfundoyi 
zikusokonekera. Iweyo ntchito yako si kuganiza ayi. Uku- 
funika kumangomvera zimene wauzidwa ngati galu. 
Nkhani yoganiza zoyenera kuchita isiye m’manja mwa ife 
anthu amitu yabwino.” 

Atakumbukira mawu amenewa, Cruchot anayamba 
kuona kuti ngati atabwereranso ku Papeete, achedwetsa 
mwambo wopha munthu womwe unkayenera kuchitika ku 
Atimaono, ndipo ngati zitapezeka kuti waona molakwika 
ndi iyeyo, ndiye kuti mabwana ake omwe ankamuye- 
mbekezera ku Atimaonoko kuti akaphe Mtchainayo aka- 

mukalipira kwambiri. Komanso ngati akanabwerera ndiye 
kuti akanakalipidwanso ndi mabwana a ku Papeete. 

Zimenezi zinamupsetsa mtima kwambiri moti ana- 
kwapula mahatchi aja n'kupitiriza ulendo. Anayang'ana 
wotchi yake pamkono ndipo anaona kuti wachedwa ndi 30 
minitsi. Ankadziwiratu kuti bwana wake yemwe anali ku 
Atimaono amukwiyira koopsa. Iye anakwaputa mahatchi 
aja mwamphamvu kwambiri ndipo mahatchiwo anauluka. 
Pamene Ah Cho ankalimbikira kufotokoza kuti si iyeyo 
amene akuyenera kuphedwa, m'pamenenso Cruchot anka- 
kwapula kwambiri mahatchiwo. Kudziwa kuti watenga 
munthu wolakwika n'kumene kunkamusokoneza mutu. 
Komanso kudziwa kuti analakwitsa si 1yeyo kunachititsa 
kuti azidzikhululukira n'kumaganiza kuti zoipa zimene 
ankachitazo ndiye zoyenera kuchita. Komanso m'malo 
moti akwiyitse bwana wake, iye anali wokonzeka kupere- 
keza Matchaina osalakwa ambirimbiri kokadulidwa mitu. 

Ah Cho atatsegulanso pakamwa pake kuti adzipulu- 
mutse, wapolisiyo atangomukuntha ndi chikwapu cho- 
mwe ankakwapulira mahatchi chija n'kumulamula kuti 
asayankhulenso. Palibenso chomwe Ah Cho akanachita 
kuposa kungokhala chete, moti anayenda njira yonse osa- 
yankhulananso. Ah Cho anayamba kuganizira njira zoda- 
bwitsa za Afalansa ankhanzawo. Anthu amenewa anali 
osamvetsetseka. Zimene ankamuchitirazi zinali zazing’o- 
no poyerekezera ndi zimene anachitira anthu ena ambi- 
rimbiri. Choyamba anamanga anthu 5 osalakwa, ndipo apa 
ankafunanso kudula mutu wa munthu mmodzi yemwe 
sanaweruzidwe kuti aphedwe. Palibe chimene akanachita 
kuposa kungokhala n'kumatsatira chilichonse chimene 
anthu amenewa ankafuna kumuchita. 

Pa nthawi ina anayamba kuda nkhawa kwambiri 
ataganizira zoti akukaphedwa ndipo thupi lake linachita 

tsembwe ngakhale kunkatentha kwambiri. Koma aname- 
nya nkhondo yothamangitsa nkhawa imeneyi moti kenako 
inamuchoka. Iye anaona kuti kuli bwino angovomereza 
kuti zamugwera basi. Ankaona kuti kuda nkhawa sikunga- 
sinthe chilichonse. Pa nthawi imeneyi anakumbukiranso 
mawu am’ndakatulo ya “Mpumulo Wabata,” ndipo anaya- 
mba kuganizira zamunda wake wamaluwa uja. Zimenezi 
zinayamba kumuwawa mumtima. Kenako anayamba ku- 
yerekezera ali m’mundawo n’kumamvetsera kamphepo 
kakugwedeza masamba a mitengo. Ndipo ali m’mundawo 
anangopezeka kuti wakumbukira mizere ingapo ya nda- 
katuloyi. 

Maloto amenewa anachititsa kuti nthawi isachedwe 
kutha moti anangozindikira afika ku Atimaono ndipo ma- 
hatchi anathamanga modutsa nsanja ina. Kutsogolo kwa- 
wo kunali mkulu wa apolisi yemwe anakhala panthunzi 
kutsogolo kwa nsanjayo. Ah Cho anatsitsidwa ndipo ana- 
tengedwa n'kukwezedwa pansanja ija kudzera pamakwe- 
rero. Pamalowa panasonkhana gulu la antchito akufamu 
kuja. Schemmer anaona kuti kudula mutu wa Mtchainayo 
kungapereke phunziro lalikulu kwa anzake otsalawo, cho- 
ncho anakokosa antchito onse kuti adzaonerere. 

Anthuwo atangoona Ah Cho anayamba kudzuma 
chapansipansi. Iwo anaona kuti zinthu zalakwika, koma 
palibe anayankhula. Antchitowa ankaganiza kuti Afalansa 
osamvetsetsekawo asinthanso maganizo. M’malo mote- 
nga moyo wa munthu mmodzi wosalakwa, anali ataganiza 
zotenga moyo wamunthu winanso wosalakwa yemwe ana- 
muweruza kuti akakhale kundende kwa zaka 20. Zoti ndi 
Ah Chow kaya Ah Cho amene akuyenera kuphedwa, ana- 
libe nazo ntchito. Antchitowa sankawamvetsa azunguwa 
mofanana ndi mmene zinalili kuti azunguwo sankawa- 
mvetsanso Matchainawa. M’mitima yawo, anangovome- 

reza kuti Ah Cho wachita tsoka ndipo adulidwa mutu 
ngakhale ali wosalakwa. Ponena za iwowo, ankangoye- 
nera kupitirizabe kugwira ntchito molimbikira mpaka 
nthawi imene anagwirizana ndi kampani idzathe kuti 
adzabwerere kwawo ku China. 

Schemmer ndi amene anapanga chipangizo chodu- 
lira mitu ya anthucho. Iye ankadziwa ntchito zambiri, moti 
ngakhale anali asanaonepo chipangizochi, chomwe Afala- 
nsa ankakonda kugwiritsa ntchito pozinga anthu opala- 
mula kwawo ku France, anachipanga ndithu chooneka 
mofanana ndi chenichenicho. Chifukwa cha luso lake la 
zopangapanga, Schemmer anapanga chipangizochi ata- 
ngofotokozeredwa ndi akuluakulu a boma lachifalansa. 
Zikuoneka kuti pofuna kuchiyeserera, Schemmer anape- 
mpha kuti munthu amene analamulidwa kuti aphedweyo 
adzaphedwere ku Atimaono m'malo mwa ku Papeete. 
Munthu wolakwayo ankayenera kudulidwa khosi kumene 
anapalamulira, ankatero Schemmer. Ankaona kuti malo 
amenewo angakhale abwino kwambiri kuperekera chila- 
ngochi. Ankaonanso kuti kuchita zimenezi kungapereke 
phunziro losaiwalika kwa Matchaina pafupifupi 500 
omwe anatsala pafamuyi kuti asamasewere naye. 

Schemmer anadziperekanso kuti agwira ntchito yo- 
chotsa mutu wamunthu anapalamulayo, ndipo chimenechi 
n'chifukwa chake anali pansanja ija, kudikirira kuti aye- 
serere kugwiritsa ntchito chida chomwe anapanga ndi ma- 
nja ake. Pa nthawiyi n'kuti akuyesera kudula chanthochi 
chofanana ndi khosi la munthu ndi chipangizocho. Chi- 
pangizochi ankachitchula kuti Chigulotini ndipo ankati 
chinkapha munthu popanda kumva ululu wambiri. Ah Cho 
ankaonerera Schemmer akudula chanthochicho pankhope 
pake patalembeka mafunso ambirimbiri. Posakhalitsa 
Schemmer anayendetsa chimpeni chomwe chinali pa- 

mwamba ndipo chinadula chanthochicho kamodzinkamo- 
dzi kuti de-e! 

“Chili bwanji chipangizochi?” anafunsa mkulu wa 
apolisi uja, akukwera pansanja paja. 

“Chili bwino kwabasi,” anayankha Schemmer mo- 
sangalala. “Dikirani tiyesererenso muone.” 

Schemmer anayendetsanso chimpeni chija ndipo 
chinayenda mwamphamvu kuchokera mmwamba n'ku- 
khapa chanthochi chija. Koma ulendo uno chimpenicho 
chinangodula theka la chanthochicho. 

Mkulu wa apolisi uja anakwinya nkhope yake. “Ko- 
ma chitithandizadi chimenechi?” 

Schemmer anapukuta thukuta pachipumi chake. 
“Chomwe chikufunika ndi kungowonjezera chinthu cho- 
lemera kumpeniwu basi,” anatero Schemmer. Kenako 
anagwira mpeni uja n'kuukwezanso m’mwamba ndipo 
anatuma munthu kuti akatenge chitsulo cholemera. Chi- 
tsulocho chitabwera, anayamba kuchimangirira kumpe- 
niwo. Ah Cho ataponya maso kwa mkulu wa apolisi uja, 
anaona mwayi wake woyankhulapo. 

“Bwana, woweruza ananena kuti Ah Chow ndi 
amene mutu wake ukuyenera kudulidwa, osati wa ine,” 
anatero Ah Cho. 

Mkulu wa apolisiyo anangogwedezera mutu. Iye 
anali akuganizira za ulendo wake womwe ankafunika ku- 
nyamuka akangomaliza kugwira ntchito yofunikayi. Wa- 
polisiyo ankafuna apite mbali ina ya chilumbacho kuti 
akakumane ndi Berthe, mkazi winawake wokongola ye- 
mwe anafa naye mutu. Berthe anali mwana wobadwa kwa 
mayi wina wachimwenye yemwe bambo ake anali wogula 
ngale, dzina lake Lafiere. 

“Inetu si Ah Chow. Ndine Ah Cho. Woweruza wa- 
ngolakwitsa kulamula kuti ineyo ndibwere kuno. Ah 

Chow ndi munthu wamtali, ndipo nokhanso mukuona kuti 
ine ndi wamfupi.” 

Mkulu wa apolisiyo anamuyang'ana Ah Cho ndipo 
anaonadi kuti palakwika. “Schemmer!” anaitana mwa- 
mphamvu. “Tabwera kuno.” 

Schemmer anang'ung'udza, ndipo anapitirizabe ku- 
gwira ntchito yake yomangirira chitsulo chija kuti mpe- 
niwo uziyenda ndi mphamvu. “Kodi Mtchainayo wako- 
nzeka?” anafunsa Schemmer. 

“Schemmer, tamuyang'ana munthuyu,” anatero 
mkulu wa apolisiyo, “ndi yemweyudi koma?” 

Schemmer anadzidzimuka. Iye anatukwana chapa- 
nsipansi ndipo anayang'ana Chigulotini chija mopwete- 
kedwa mtima. Schemmer ankafunitsitsa kuona ntchito 
yamanja ake ikuchita zodabwitsa. 

“Komatu apa ndiye sitingasiyensotu,” anatero Sche- 
mmer pamapeto pake. “N’zosatheka kuti tigwire ntchito 
imeneyi kawiri chifukwa tawononga kale maola atatu, no- 
khanso mukuona kuti ndinawasiitsa ntchito anthuwa kuti 
adzaonerere chochitikachi. Sindingalole kuti tiwononge- 
nso nthawi ina podzadula mutu wa munthu woyenererayo. 
Tiyeni tingogwiritsira ntchito munthu yemweyu basi. Ndi 
Mtchainatu basi.” 

Mkulu wa apolisi uja nayenso anakumbukira za ule- 
ndo wake wokakumana ndi Berthe ndipo sankafuna ku- 
chedwa ngakhale pang’ono. 

“Zikadziwika anena kuti analakwitsa ndi Cruchot,” 
anatero Schemmer atadya mutu kwa kanthawi. “Koma 
palibe amene angazindikire kuti talakwitsa. Ah Chow sa- 
ngayerekeze kuuza ena zimenezi.” 

“Ayi, wolakwa sangakhalenso Cruchot,” anatero 
mkulu wa apolisiyo. “anena kuti vuto ndi woyang’anira 
akaidi yemwe anakatenga munthu wolakwikayu.” 

“Ndiyetu tiyeni tigwire ntchito. Mlandu sukhala wa 
ife. Kodi ndi ndani angakwanitse kusiyanitsa pakati pa 
Mtchaina m’modzi ndi mnzake? Ife tidzawauza kuti tina- 
ngochita zinthu motsatira malangizo amene tinapatsidwa 
ndipo tinadula mutu wa Mtchaina amene anatibweretsera. 
Ndiponso sitikufuna kuti antchitowa asiyenso ntchito ya- 
wo nthawi ina kuti adzaonerere kuphedwa kwa munthu 
woyenerayo. Nthawi ndi ndalama.” 

Anthuwa ankayankhulana m’Chifalansa, ndipo Ah 
Cho, yemwe sankamva chilichonse, anazindikira kuti 
anthuwo akukambirana za moyo wake. Iye ankadziwa kuti 
amene akufunika kugamula kuti aphedwe kapena ayi ndi 
mkulu wa apolisiyo. Kugwedera kwa milomo ya munthu 
amenewu kukanatanthauza moyo kapena imfa kwa iye. 

“Chabwino,” anatero mkulu wa apolisi uja. “Tiyeni 
tigwiritse ntchito munthu yemweyu.” 

“Dikirani kaye ndiyesenso komaliza.” Schemmer 
anaikanso chanthochi chija pamalo ake. 

Ah Cho anayesa kukumbukira mawu angapo a mu- 
ndakatulo ya “Mpumulo Wabata.” Anakumbukira mawu 
onena kuti “kukhala moyo wokhutiritsa,” koma kungoti 
mawuwa sakanagwiranso ntchito kwa iye chifukwa anali 
atangotsala pang’ono kusiyana nalo dziko lapansi. Kenako 
anakumbukiranso mzera wina wa m'ndakatuloyi, “kuma- 
khululuka ndi mtima wonse.” Koma ayinso, panalibe cho- 
ipa chomwe ankafunika kukhululuka chifukwa Schemmer 
ndi anzake onse omwe ankachita zimenezi sankamupha 
chifukwa cha kuipa mtima. Kwa iwowo inali ntchito yo- 
mwe anauzidwa kuti agwire, mofanana ndi munthu amene 
wauzidwa kuti achotse tchire m'munda, akatunge madzi, 
kapena akabzale thonje. Munthu ankangofunika kugwira 
ntchitoyo basi. 

Kenako Schemmer anayendetsanso chimpeni chija 


24 


MTCHAINA 


ndipo Ah Cho anaiwala zandakatulo ya “Mpumulo Wa- 
bata.” Mpeniwo unayenda mwamkokomo n'kuduliratu 
chanthochi chija pakati! 

“Mbambande!” anakuwa mkulu wa apolisi uja, ndi- 
po kenako anaima kaye n'kuyatsa ndudu yafodya. “Chi- 
gulotinichi ndi kawawa bwanawe. Iwetu ndi katundu.” 

Schemmer anasangalala kwambiri kumva chiya- 
mikirochi. 

“Tabwera kuno iwe Ah Chow,” anatero Schemmer 
m’Chitahiti. 

“Komatu ine si Ah Chow,” anatero modandawula 
Ah Cho. 

“Tatseka chimbudzi chakocho iwe!” anatero Sche- 
mmer mwaukali. “Ukangotsegulanso pakamwa pakopo 
ndikuphulitsa.” 

Schemmer anakunga chibakera chake ndipo Ah 
Cho anakhala chete. Palibe chimene akanachita. Anthu 
amenewa anali atatsimikiza mtima kumupha basi. Iye ana- 
dzipereka ndipo anagonekedwa chagada pamene panka- 
ikidwa chanthochi chija. Kenako Schemmer anamumanga 
kuti asasunthe. Anamumanga kwambiri moti chingwe chi- 
natsala pang’ono kung’amba minofu yake. Koma Ah Cho 
sanawiringule. Ankaona kuti ululu umenewo sutenga 
nthawi yaitali. Kenako anamva chimpeni chija chikuye- 
ndetsedwa kupita m’mwamba ndipo iye anatseka maso 
ake. 

M’mutu mwake munabweranso maganizo a munda 
wake wamaluwa, womwe ankafuna kumadzakhalako 
n’kumasinkhasinkha popanda chomusokoneza. Iye anka- 
dziona atakhala m"munda umenewo, kamphepo kayezi- 
yezi kakuwomba, ndiponso timabelu tikulira m'mitengo 
chapansipansi, komanso mbalame zikulira mobweretsa 
tulo. Ankathanso kuona kutsogolo kwake kuli mpanda 

wautali, chapansipansi akumva kaphokoso ka anthu 
am’mudzi wakwawo akulongolola kuseri kwa mpandawo. 

Kenako anazindikira kuti chimpeni chija chafika 
pamapeto ndipo anatsegulanso maso ake. Pamwamba ana- 
ona mpeni uja ukung’anima ndi dzuwa lomwe linkasweka 
tsiku limenelo. Anaonanso chitsulo anamangirira kuchi- 
mpeni chija chitamangidwa ndi waya, ndipo anaona Sche- 
mmer akuoneka kuti wakonzeka kuchitsitsa. Ah Cho ana- 
mva mkulu wa apolisi uja akulamula ndi mawu akuthwa 
kuti mpeniwo utsitsidwe. Ah Cho anatsekanso maso ake. 
Iye sankafuna kuona mpeniwo ukutsika. Koma anaumva 
ndithu. Anaumva utafika pakhosi lake. Ah Cho anaku- 
mbukira zomwe Cruchot anamuuza mumsewu muja ndipo 
anazindikira kuti ankanama. Kudulidwa khosi ndi mpeni 
sikumakhala kotsekemera, Ah Cho anadziwa choonadi 
chimenechi mutu wake usanasiye kuganiza. 

Mukhoza kupeza mabuku ena kwaulere pa linki iyi: Lula 
Pensulo 

